ทานยาคุม28เม็ดหมดแผงแล้วแต่ประจำเดือนยังไม่มาควรทำอย่างไรดีค่ะซื้อที่มาตรวจแล้วผลก้อออกมาว่าไม่ท้องแต่ประจำเดือนยังไม่มาควรทำอย่างไรดีค่ะ
สวัสดีค่ะ หากทานยาคุมกำเนิดจนครบ 28 เม็ดแล้ว ไม่มีประจำเดือนมา แต่ได้ตรวจหาการตั้งครรภ์อย่างถูกต้องแล้ว ไม่พบการตั้งครรภ์ ก็ให้เริ่มทานยาคุมแผงใหม่ต่อไปได้ แต่ทั้งนี้ แนะนำควรลองตรวจหาการตั้งครรภ์ซ้ำอีกครั้ง โดยให้ตรวจหลังจากที่มีเพศสัมพันธ์ครั้งสุดท้ายไปแล้วประมาณ 2 สัปดาห์ หากยังคงตรวจไม่พบ การที่ประจำเดือนไม่มา อาจเกิดจากผลของฮอร์โมนจากยาคุม ที่ไปทำให้เยื่อบุโพรงมดลูกฝ่อบางลง โดยเฉพาะหากเป็นยาคุมกำเนิดชนิดที่มีฮอร์โมนต่ำ หรือเกิดจากการทานยาคุมต่อเนื่องนานๆ แต่ก็ไม่ได้อันตรายอะไร สามารถที่จะทานยาคุมต่อไปได้ค่ะ แต่หากต้องการให้มีประจำเดือนมา อาจลองเปลี่ยนยี่ห้อยาคุม เป็นชนิดที่มีฮอร์โมนสูงขึ้นค่ะ